钦定古今图书集成/方舆汇编/职方典/第1185卷 > 《过弘化庵四首》茅瑞征
## 钦定古今图书集成/方舆汇编/职方典/第1185卷 > 《过弘化庵四首》茅瑞征

“闲行郊外游，载酒山前寺。”几处寒云生，云卧人时至。

又

蕉影横窗绿，钟声引梵长。坐看秋色老，帘外月如霜。

又

“曲径风敧竹，前轩月转廊。”此中栖托好，清兴得谁尝。

又

寒到清谿水，长吟《白社诗》。还同《真率会》，剩有酒盈卮。